burgasdotpro/wikipedia huggingface dataset:
Kostolacká skupina

Kostolacká skupina bola kultúrna skupina v mladom eneolite v Srbsku, Bosne, Rumunsku, Maďarsku a na južnom strednom a západnom Slovensku (pri Dunaji - Patince, Iža- a v Poiplí). Pôvodné územie je Srbsko. 
Je pomenovaná podľa obce Kostolac v Srbsku.
Vznikla z badenskej kultúry.
Sídliská sú pri vodných tokoch, v južnej Panónskej panve aj na telloch. Bohato zastúpená je keramika. Známa je kolková výzdoba so vzorom šachovnice a z keramiky typické slavónske misy s dutou nožičkou, misy s pretiahnutým hrdlom, tanierovité misy a amfory s valcovitým hrdlom. Z kovov sa používala meď. 
Na Slovensku badať vzájomné vplyvy medzi kostolackou skupinou a bošáckou skupinou (tzv. bošácko-kostolacký horizont, napr. v Trenčíne).
Skupina Kosihy-Čaka

Skupina Kosihy-Čaka (v Maďarsku nazývaná skupina Makó-Čaka alebo skupina Makó) bola skupina vučedolského okruhu v mladom eneolite na južnom západnom a strednom Slovensku a v časti Maďarska. 
Pochovávalo sa prevažne spopolnením. Bohato je zastúpená keramika, najmä vučedolského typu. Nálezy medi sú veľmi zriedkavé. 
Náleziská na Slovensku:
Lowell Observatory

Lowell Observatory je astronomické observatórium vo Flagstaffe, Arizone v USA (-111°39,8'; +35°12,2'; 2 210 m). Bolo založené v roku 1894. Zaoberá sa astrometriou, fotoelektrickou fotometriou hviezd a štúdiom planét. Patria k nemu a dve neďaleké stanice Anderson Mesa a Flagstaff Station.
Vybavenie.
Ďalšie prístroje má umiestené na stanici Anderson Mesa, vybudovanej 19 km juhovýchodne od observatória (-111°32,1'; +35°5,8'; 2 200 m): 
Na stanici Flagstaff Station (-111°44,4'; +35°11,0'; 2 316 m), vzdialenej 8 km od Lowell Observatory, má United States Naval Observatory umiestený 155 cm astrometrický reflektor (od roku 1964) a 102 cm a 61 cm reflektor (od roku 1971). Od roku 1965 pôsobí pri Lowell Observatory "Planetary Research Center", ktoré koordinuje medzinárodný fotografický výskum planét a má najväčšiu zbierku fotografií planét. Na výskum planét sa používa aj 25,9 m rádioteleskop na centimetrových vlnách.
Rennes

Rennes (po bretónsky "Roazhon") je mesto v severozápadnom Francúzsku, najvýznamnejšie mesto v regióne Bretónsku a sídlo prefektúry departement Ille-et-Vilaine. Rozkladá sa na pahorku, sútoku riek Ille a Vilaine. 
Žije v ňom približne 209 000 obyvateľov. Rennes je ôsme univerzitné mesto vo Francúzsku (60 000 študentov)
Dejiny.
História mesta siaha až do keltskej doby, keď existovalo pod menom "Condate" (sútok). Neskôr bolo hlavným mestom Bretónskeho kniežatsva.
Doprava.
Mesto je spojené s Parížom vysokorýchlostnou železničnou traťou TGV. Rennes má tiež jednu metro linku (podzemná železnica VAL). Používa ju denne okolo 140 000 cestujúcich.
Burgas (mesto)

Burgas (, ) je mesto vo východnom Bulharsku, na brehu Čierneho mora. Nachádza sa na 42° 30' sev. šírky a 27° 28' vých. dĺžky, nadmorská výška nad morom. S počtom obyvateľov 207 925 to je štvrté najväčšie mesto v krajine. Starostom je Dimitar Nikolov. V meste je významný prístav, medzinárodné letisko, výroba motorov, lodenice. Sú tu aj sanatóriá a je to rekreačné stredisko.
Dejiny.
Dnešný Burgas založili starí Gréci pod názvom "Pyrgos" (Veža). Stalo sa tak hlavne vďaka tomu, že toto miesto je strategicky veľmi významné. Sídlila tu vojenská posádka a bol tu i významný prístav. V 14. storočí Osmanská ríša postavila vojenskú pevnosť; v 17. storočí tu už žilo 3 000 ľudí a mesto dostalo konečne svoj dnešný názov. Väčšina obyvateľov boli stále Gréci. Moderný prístav vznikol v rokoch 1894 – 1903, vďaka nemu sa rozvinul obchod a mesto sa stalo centrom celej oblasti. V roku 1903 dostavali železnicu, vznikli nové závody na spracovanie ropy a neskôr i výrobu chemických látok. V dvadsiatych rokoch minulého storočia sa grécke obyvateľstvo odsťahovalo do Grécka, počas grécko-bulharskej výmeny obyvateľstva. Burgas potom osídlili Slovania (Bulhari) z Grécka. Následne tu bolo založených i niekoľko univerzít a zóna voľného obchodu. Po páde socializmu sa tu výraznejšie rozvíjala turistika. V Burgase je medzinárodné letisko.
Konzuláty.
Mesto má konzuláty z týchto krajín:
Forint

Forint môže byť:
S&amp;M (Metallica)

S&amp;M je album kapely Metallica, ktorý bol nahratý naživo počas dvoch vystúpeni 21. a 22. apríla 1999 so "San Francisco Symphony". Setlist obsahuje skladby od albumu "Ride the Lightning" až po "ReLoad", ako aj dve nové skladby: „− Human“ a „No Leaf Clover“. Skladba „− Human“ („Minus Human“) nebola hraná nikdy bez orchestra, ale „No Leaf Clover“ sa hrá normálne na koncertoch s orchestrálnym introm pusteným z pásky.
Skladateľ Michael Kamen zložil kompletný symfonický aranžmán.
Názov albumu je vlastne hra so slovami. "S" ako "symfonický" je vytvorené z prevráteného husľového kľúča, kým "M" ako "Metallica" je vytvorené z pôvodného loga kapely. S&amp;M je aj známa skratka pre sadizmus a masochizmus. Niektorí fanúšici si myslia, že názov albumu môže byť aj pocta skladbe s takým istým názvom od kapely Thin Lizzy, jednej z tých, ktoré Metallicu ovplyvnili.
Počas koncertu Hetfield premenuje pesničku „Of Wolf And Man“ na „Of Wolfgang And Man“ ako odkaz na Wolfganga Amadea Mozarta. Dodnes sa ho v USA predalo vyše 5 miliónov kusov a celosvetový predaj prekročil 10 miliónovú métu.
Zostava.
Metallica
San Francisco Symphony
Rebríčkové umiestnenia.
Album
Single
Ocenenia.
Ocenenie Grammy
St. Anger

St. Anger je ôsmy album od Americkej thrash metalovej skupiny Metallica. Dodnes sa ho v USA predalo vyše 2 milióny kusov a celosvetový predaj prekročil 6 miliónovú métu.
Zoznam skladieb.
Všetky skladby sú zložené v zostave Hetfield, Ulrich, Rock a Hammett.
Qualibou

Qualibou je názov v súčasnosti neaktívnej kaldery s rozmermi 3,5 × , ktorá sa nachádza na juhozápadnom okraji ostrova Svätá Lucia. Vek kaldery je 39 000 – 32 000 rokov a na jej okraji sa nachádzajú dva morofologicky výrazné lávové dómy pochádzajúce ešte z predkladerového štádia vulkanizmu – "Grand Piton" a "Petit Piton", oba zaradené do zoznamu lokalít svetového dedičstva UNESCO.
Jediná aktivita v oblasti bola zaznamenaná v roku 1766, išlo o menšiu freatickú erupciu v geotermálnej zóne "Sulfur Springs", ktorá vyvrhla tenkú popolovú vrstvu, pokrývajúcu širšie okolie. V roku 1990 bolo zaznamenané mierne zemetrasenie vulkanického pôvodu, s centrom asi juhovýchodne od kaldery.
Celá vulkanická oblasť, zahŕňajúca kalderu Qualibou, geotermálne zóny, ako aj staršie sopečné útvary v okolí kaldery sa zvykne nazývať aj "Soufrière Volcanic Centre".
Kirk Lee Hammett

Kirk Lee Hammett (* 18. november 1962, San Francisco, Kalifornia) je americký gitarista, člen heavy-metalovej skupiny Metallica.
Kirk sa narodil v jednej z menej populárnych štvrtí San Francisca. Jeho spolužiakom v škole bol Les Claypool z kapely Primus. Kirka začala hudba zaujímať veľmi skoro, a tak ešte stihol posledné obdobie slávy hnutia hippies, vďaka ktorému bolo San Francisco v 60-tych rokoch minulého storočia také známe. Hendrix, Santana, Grateful Dead či Led Zeppelin boli tí, ktorí ovplyvnili jeho začiatky.
Kirk začal s gitarou ako pätnásťročný. Vtedy naňho začali hudobne vplývať Aerosmith, Thin Lizzy, nová metalová scéna a punk rock. Jeho prvou kapelou bol garážový Mesh, potom nasledovalo niekoľko ďalších. Vážne to začalo byť až keď založil spolu s dnes už nebohým Paulom Baloffom thrashovú kapelu Exodus. Skupina dokonca zhodou okolností dva razy robila predskokana Metallice na jej koncertoch v San Franciscu v rokoch 1982 a 1983.
Keď sa Metallica rozhodla, že vtedajší gitarista Dave Mustaine veľmi holduje alkoholu, a že ho treba nahradiť, navrhol ich manažér Mark Whittaker ako vhodnú náhradu práve Kirka. Metallica bola vtedy na istý čas na východnom pobreží USA, v New Yorku. V ten istý deň, keď vyhodený Mustaine odcestoval domov na západ, priletel Kirk zo San Francisca do New Yorku. Metallica ho vyskúšala a hneď bolo všetkým jasné, že sa do kapely hodí. Kuriozitou je, že Kirkovi nebolo nikdy oficiálne ponúknuté miesto v Metallice a ako neskôr povedal, až do začatia nahrávania prvého albumu "Kill ’Em All" si nebol istý, či je riadnym členom kapely.
Kirk Hammett je jedným z najznámejších žiakov amerického gitarového virtuóza Joe Satrianiho.
V ankete "100 najväčších gitaristov všetkých čias" renomovaného hudobného časopisu Rolling Stone skončil Hammett na jedenástom mieste.
Javier Pérez de Cuéllar

Javier Pérez de Cuéllar Guerra (* 19. január 1920, Lima, Peru † 4. marec 2020, tamže) bol peruánsky diplomat, politik a v rokoch 1982 až 1991 5. generálny tajomník OSN.
Kariéra.
V roku 1940 vstúpil do peruánskeho ministerstva zahraničia, v roku 1944 do diplomatickej služby. Následne slúžil ako tajomník peruánskych ambasád vo Francúzsku, Spojenom kráľovstve, Bolívii a Brazílii. Neskôr slúžil ako veľvyslanec Peru vo Švajčiarsku, Sovietskom zväze, Poľsku a Venezuele.
Bol člen peruánskej delegácie na prvom Valnom zhromaždení OSN v roku 1946. V roku 1966 bol menovaný zástupcom ministra zahraničia. Bol členom peruánskej delegácie pri OSN v období od 25. valného zhromaždenia do 30. valného zhromaždenia. Roku 1971 sa stal stálym predstaviteľom Peru pri OSN. V rokoch 1973 a 1974 slúžil ako prezident Bezpečnostnej rady OSN. V septembri roku 1975 bol menovaný špeciálnym predstaviteľom generálneho tajomníka na Cypre, kde bol až do roku 1977, kedy sa vrátil ku zahraničnej službe Peru. Vo februári roku 1979 bol menovaný zástupcom generálneho tajomníka pre špeciálne politické záležitosti a v roku 1981 bol menovaný osobným predstaviteľom generálneho tajomníka pre záležitosti týkajúce sa Afganistanu.
V decembri roku 1981 bol zvolený za generálneho tajomníka OSN. Termín mu bol predĺžený o druhé funkčné obdobie v roku 1986. Počas svojej funkcie generálneho tajomníka viedol rokovanie medzi Veľkou Britániou a Argentínou po Falklandskej vojne. Úspešne taktiež rokoval o mieri v Iránsko-irackej vojne v roku 1988, rokoval o nezávislosti Namíbie a o mieri v konflikte v Západnej Sahare medzi Marokom a Frontom Polisario. Jeho druhý termín skončil 31. decembra 1991, odmietol kandidovať na tretí termín.
V roku 1995 neúspešne kandidoval na prezidenta Peru. Od roku 2000 bol do roku 2001 ministrom zahraničia Peru.
Ocenenia.
V roku 1984 získal čestný doktorát Karlovej univerzity.
Alice Nine

alice nine. (v japončine アリス九號.; arisu nain.) je japonská visual kei skupina. Skupinu založil v roku 2004 Nao (ex-RusH), k nemu sa pridali Shou a Tora (obidvaja ex-Givuss), o čosi neskôr aj Hiroto a Saga. Skupina bola po ich príchode kompletná. V septembri 2004 podpísali zmluvu so spoločnosťou PS Company (Kagrra, Kra, Miyavi, The GazettE).
Členovia.
SHOU-spev 
TORA-gitara
HIROTO-gitara
SAGA-basgitara
NAO-bicie
Slobozia

Slobozia je mesto v Rumunsku vo východnej časti regiónu Valašsko asi 150 km východne od Bukurešti. Je hlavným mestom župy Ialomița, má 132,87 km² a 56 913 obyvateľov. 
Charakter mesta.
Slobozia je centrom veľmi úrodnej poľnohospodárskej oblasti - nachádza sa uprostred rozsiahlej nížiny. Postavná tu je ako turistická atrakcie malá kópia Eiffelovej veže (54 m). V roku 1999 bolo kultúrne centrum mesta Ionel Perlea zapísané do zoznamu UNESCO.
Jej názov má slovanský pôvod, pochádza zo slova "sloboda". Mesto totiž vzniklo pod prísľubom oslobodenia od niektorých daní, vďaka čomu sem boli prilákaní roľníci.
Diskografia skupiny Metallica

Diskografia americkej heavy metalovej kapely Metallica.
Diskografia.
Štúdiové albumy.
(Všetky predaje albumov sú uvedené na základe predajov v USA. Spolu s celosvetovým predajom, Metallica predala viac ako 120 miliónov albumov) RIAA Total Sales 
Mimo USA a Kanady diela Metallicy vydáva Vertigo/Universal.
Chasechemuej

Chasechemuej bol posledným egyptským faraónom druhej dynastie. Vládol pravdepodobne v rokoch 2734/2684–2707/2657 pred Kr.
O tomto panovníkovi sa veľa nevie. Viedol niekoľko dôležitých vojenských výprav, vrátane vojny proti Dolnému Egyptu. Postavil aj niekoľko známych stavieb, pozostatky niektorých z nich dodnes existujú. Tiež vybudoval pevnosti v Nechene (Hierakonpolis) a v Abdžu (Abydos).
Chasechemuej sa väčšinou považuje za nástupcu faraóna Peribsena, časť egyptológov sa však domnieva, že medzi nimi vládol ešte ďalší panovník. Podobne predpokladajú, že Chasechemuej a spomínaný „ďalší“ faraón boli v skutočnosti jednou osobou. Neznámy si totiž mohol zmeniť svoje meno na Chasechemuej, keď opäť zjednotil Horný a Dolný Egypt po občianskej vojne medzi prívržencami boha Hora a Sutecha. Možné je však aj to, že Chasechemuej porazil Peribsena potom sa vrátil do Núbie (dnes Sudán), kde potlačil povstanie.
Niektorí egyptológovia sa domnievajú, že zjednotiteľom Horného a Dolného Egypta pod vládu jedného faraóna bol v skutočnosti až Chasechemuej, nie Narmer či Meni.
Andromedidy

Andromedidy alebo Bielidy je meteorický roj spájaný s kométou 3D/Biela, ktorá bola naposledy pozorovaná v roku 1852, kedy sa v apside rozpadla. Roj v rokoch 1872 až 1875 vyprodukoval niekoľko tisíc meteorov ako dôsledok rozpadu. Odvtedy roj zmizol aj keď v polovici novembra možno stále pozorovať malú aktivitu.
Intel 80486DX2

Intel 80486DX2 je mikroprocesor spoločnosti Intel, ktorý sa používal v počítačoch v období rokov 1994 až 1997.
Kick ’em Jenny

Kick 'em Jenny je názov aktívnej sopky, nachádzajúcej sa asi od severného pobrežia Grenady približne 185 m pod hladinou Karibského mora. Základňa vulkánu sa nachádza 1 300 m pod hladinou mora. Spolu s ďalším podmorským vulkánom "Kick 'em Jack", podmorským lávovým dómom, popolovými depozitmi a lávovými prúdmi na ostrove Ile de Caille tvorí väčší vulkanický komplex. Od roku 1939 bolo zaznamnaných viacero erupcií explozívneho chrakteru, ktoré je občas počuť na pobreží Grenady.
Saint Catherine

(Mount) Saint Catherine (doslova "Hora svätej Kataríny") je neaktívny stratovulkán, nachádzajúci sa na karibskom ostrove Grenada. S výškou 840 m je to zároveň najvyšší vrch ostrova. Sopka, nachádzajúca sa v severnej časti Grenady je najmladšia z pätice pliocénno-pleistocénnych vulkanických centier.
Vek poslednej erupcie nie je známy, ale troskové kužele, nachádzajúce sa blízko dediny Radix nie sú staršie ako 1 000 rokov. Na viacerých lokalitách masívu Saint Catherine sa nachádzajú aktívne fumaroly.
Jennifer Lopezová

Jennifer Lopezová, vlastným menom Jennifer Lynn Afflecková, rodená Lopezová (neprechýlene: Jennifer Lynn Affleck, Jennifer Lynn Lopez; * 24. júl 1969, Bronx, New York, New York, Spojené štáty), tiež známa ako J. Lo, je americká speváčka, herečka, tanečnica, módna návrhárka, spisovateľka a producentka.
Zbohom zbraniam

Zbohom zbraniam (; 1929) je román Ernesta Hemingwaya, dej sa odohráva na talianskom fronte počas Prvej svetovej vojny. Kniha bola vydaná v roku 1929, rozpráva príbeh poručíka („Tenente“), ktorý je zároveň rozprávač, Frederica Henryho, ktorý má na starosti sanitky poľnej nemocnice v Talianskej armáde. Názov diela pochádza z básne anglického dramaturga Georgea Peelea.
Zbohom zbraniam je príbeh lásky medzi Američanom Fredericom Henrym a Catherine Barkleyovej na pozadí 1. svetovej vojny, cynizmu a bojov. Toto dielo zabezpečilo Hemingwayovi status moderného amerického spisovateľa a zároveň to bol aj jeho prvý bestseller.
Román sa dočkal v roku 1930 divadelnej adaptácie a následne aj filmovej adaptácie v roku 1932 (remake v roku 1957). Film z roku 1996 Láska a vojna popisuje Hemingwayov život vodiča sanitky.
Obsah.
Román je rozdelený do piatich kníh. V prvej knihe zoznamuje Rinaldi Frederica s Catherine, Frederic zvedie Catherine čím sa začína ich vzťah. Na fronte je Frederic zranený mínometným granátom a je prevezený do nemocnice v Miláne. V druhej knihe sa prehlbuje vzťah Catherine a Frederica počas leta stráveného v Milánskej nemocnici. Frederic sa zaľúbi do Catherine a ešte predtým ako je preliečený je Catherine v treťom mesiaci tehotenstva. Frederik sa v tretej knihe vracia k svojej jednotke ale krátko na to Rakúšania prelomia talianske línie V Bitke pri Caporette a talianska armáda je prinútená k ústupu. Počas ústupu Frederica zatkne „bojová polícia“ a odvlečie na miesto kde vypočúvajú a následne súdia dôstojníkov za „zradu“ ktorá viedla k talianskej porážke. Keď si Frederic uvedomí že každý vypočúvaný je popravený, uniká skokom do rieky. V štvrtej knihe sa Frederic stretáva s Catherine a spolu ujdú na člne do Švajčiarska. V piatej knihe žijú Frederic a Catherine pokojný život v horách až kým nenadíde čas pôrodu. Po dlhom a bolestivom pôrode sa im narodí mŕtvy syn. Catherine následne začne silne krvácať a zomiera. Román sa končí tým ako sa Frederic vracia v daždi naspäť do hotela.
Téma.
Román o láske, ktorá prišla v nevhodný čas, chcela ho poprieť a vymaniť sa z neho, a možno práve preto stroskotala. Román opisuje romantický milostný vzťah amerického poručíka Fredericka Henryho, ktorý slúži ako dobrovoľník v talianskej armáde a sestričky Catherine Barkleyovej, ktorí sa náhodou stretávajú v jednej ošetrovni - na ich osudoch autor dokumentuje hrozné okamihy a účinky 1. svetovej vojny.
Idea.
Vyjadrenie nezmyselnosti vojny, označenie vojny ako symbolu všeobecného chaosu a zbytočného umierania a ničenia ľudských hodnôt v kontraste s láskou.
Prostredie.
Začiatok sa odohráva na talianskom fronte v okolí mestečka Gorizia. Postupne sa dej posúva ako Taliani postupujú ďalej do hôr. Po zranení odchádza Henry na liečenie do Milána, neskôr sa znova vracia, potom je ale vydaný rozkaz na ústup, vtedy Henry uteká naspäť do Milána, kam medzičasom odišla aj Catherine Barkleyová. Spolu následne utekajú do Švajčiarska.
Celý dej sa odohráva cez 1. svetovú vojnu
Jicchak Rabin

Jicchak Rabin (* 1. marec 1922 – † 4. november 1995) bol izraelský politik a generál. V rokoch 1974 - 1977 bol premiérom Izraela, do funkcie opäť nastúpil od roku 1992 a zotrval v nej až do svojho zavraždenia v roku 1995.
Christoph Demantius

Christoph Demantius (* 15. december 1567, Liberec – † 20. apríl 1643, Freiberg, Nemecko) bol nemecký hudobný skladateľ, hudobný teoretik, spisovateľ a básnik. Bol Monteverdiho súčasníkom, pôsobil v čase neskorej renesancie a raného baroka.
Narodil sa v Liberci (nem. "Reichenberg"), kde pravdepodobne získal prvé hudobné vzdelanie. Na začiatku deväťdesiatych rokov 16. storočia v Budyšíne napísal školskú učebnicu a roku 1593 získal titul na Univerzite vo Wittenbergu. 
V roku 1594 sa presťahoval do Lipska a v roku 1597 sa stal učiteľom v Žitave (Zittau), kde pravdepodobne učil mladého Melchiora Francka. Jeho ďalším miestom bolo povolanie kantora pri freibergskej katedrále, kde strávil zvyšok života. Na tomto pôsobisku zasiahla do jeho života tridsaťročná vojna počas ktorej zahynuli takmer všetky jeho deti zo štyroch manželstiev.
Demantius bol veľmi plodným autorom, hoci sa do dnešných čias mnohé jeho diela nezachovali. Štylisticky bol nasledovníkom di Lassa. Ako hudobný teoretik sa stal známym vytvorením prvého slovníka hudobných pojmov v nemčine.
Autobiografický román

Autobiografický román je román opisujúci vlastný životopis alebo vlastnú životnú skúsenosť. 
Nie je založený na fikcii, ale na určitom reálnom životopisnom prvku. Autor sa vracia k nejakej životnej skúsenosti, ktorou chce poukázať na minulosť. Na jej či už negatívny alebo pozitívny vplyv.
Camille Jordan

Marie Ennemond Camille Jordan (* 5. január 1838, Lyon, Francúzsko – † 22. január 1922, Paríž) bol francúzsky matematik, ktorý významne zasiahol do vývoja lineárnej algebry, teórie miery a teórie grúp.
Jordan študoval matematiku na École Polytechnique a od roku 1873 na nej a na Collège de France prednášal.
Na jeho počesť je pomenovaná planétka 25593 Camillejordan a taktiež Inštitút Camilla Jordana.
Spojenci

Spojenci môže byť:
Weimar (Lahn)

Weimar (Lahn) je nemecká obec v spolkovej krajine Hesensko ležiaca na rieke Lahn. Sídlom obecného úradu je Niederweimar.
Weimar (rozlišovacia stránka)

Weimar môže byť:
Quo vadis

Quo vadis môže byť:
Quo Vadis môže byť:
Internacionála (združenie)

Internacionála (medzinárodné združenie) je neformálne označenie alebo súčasť názvu najmä v minulosti významných medzinárodných združení strán sociálnodemokratických (socialistických), v istej fáze aj komunistických. Označenie odkazuje na neoficiálny názov "Prvá internacionála," prvého Medzinárodného robotníckeho združenia, založeného v roku 1864. Neskôr sa označenie "Internacionála" stalo súčasťou názvu združení aj iných typov politických strán. Doteraz napríklad pôsobí Socialistická internacionála alebo Zelená internacionála. Na odlíšenie sa pre socialistickú / komunistickú internacionálu zaužíval prívlastok "červená".
Vplyv a význam.
Významný vplyv na založenie "Prvej internacionály" mal Komunistický zväz (nemecky: Bund der Kommunisten, anglicky Communist League), medzinárodná politická strana založená 1. júna 1847 s vplyvom Karla Marxa a Friedricha Engelsa, ktorí napísali v roku 1848 Komunistický manifest. Podľa ich teórie by úspešný proletársky internacionalizmus mal viesť k celosvetovému komunizmu a k beztriednej spoločnosti, čo vyjadrili sloganom ""Proletariáni všetkých krajín, spojte sa"!".
Červené internacionály boli číslované. Na socialistický / komunistický režim v Česko-Slovensku (1948 -1989) mala najväčší vplyv Kominterna alebo Tretia internacionála, založená v Moskve v marci 1919 pôsobiaca do roku 1943 a Informbyro (1947 až 1956).
Quo vadis (latinský výraz)

Quo vadis (v preklade: „"kde kráčaš?"“ alebo "„kde ideš?“", prípadne "„kam kráčaš/ideš“") je latinský výraz spojený s kresťanskou legendou o apoštolovi Petrovi. Podľa apokryfných "Skutkov Petra a Pavla" stretol apoštol Peter na svojom úteku z Ríma Ježiša Krista, ktorého sa mal opýtať sa ho "„Quo vadis, Domine?“". Kristus mu mal odpovedať, že ide do Ríma nechať sa znova ukrižovať. Peter sa mal následne vrátiť do Ríma a podstúpiť mučenícku smrť. 
Otázka sa v inom význame objavuje aj v kánonickom Jn 13,36, v rozhovore apoštola Petra a Ježiša Krista : "„Šimon Peter sa ho opýtal: ‚Pane, kam ideš?‘ Ježiš odvetil: ‚Kam ja idem, tam teraz za mnou ísť nemôžeš, no pôjdeš za mnou neskôr.‘“"
Termín mal značný vplyv na umenie. Niekedy okolo roku 1601 namaľoval Annibale Carracci obraz "Domine, Quo Vadis?" V roku 1896 vyšiel historický román "Quo vadis" od poľského spisovateľa Henryka Sienkiewicza zasadený do obdobia vlády cisára Neróna. Spisovateľ získal za román Nobelovu cenu za literatúru (1906) a román "Quo vadis" bol preložený do najmenej 57 jazykov (2016) a viackrát filmovo a divadelne adaptovaný.
Termín býva dnes často používaný v názvoch polemických diel, komentárov či diskusií, ktoré sa zaoberajú tým, akým smerom sa bude uberať vývoj niečoho (napríklad krajiny, vedeckého či hospodárskeho odvetvia a pod.).
Miloš Ruppeldt

Miloš Ruppeldt (* 29. máj 1881, Liptovský Mikuláš† 18. november 1943, Bratislava) bol slovenský hudobný skladateľ, zberateľ ľudových piesní, organizátor hudobného života na Slovensku, dirigent a prekladateľ. Bol prekladateľom Unamuno do slovenčiny.
Rodina.
Zakladateľ Hudobnej školy pre Slovensko. Bol zakladateľ Spolku slovenských umelcov, Združenia Slovenskej filharmónie. Založil a bol prvým dirigentom Speváckeho zboru slovenských učiteľov. Bol spoluzakladateľ slovenského rozhlasového vysielania.
Študoval v Liptovskom Mikuláši, Banskej Štiavnici, Oberschutzene, Lipsku. V roku 1901 prevzal po otcovi vedenie spevokolu Tatran. V roku 1905 odchádza do Argentíny, kde vyučuje hru na klavír, zakladá spevokoly, organizuje slovenských vysťahovalcov. Na hudobnom ústave Giuseppe Verdiho získava v roku 1909 titul profesora klavírnej hry. Vracia sa v roku 1910 a pokračuje v štúdiách na lipskom konzervatóriu. Potom vyučuje hru na klavír v poľskej Lodži.
V roku 1919 sa usadil v Bratislave. V tom istom roku založil spolu s Mikulášom Schneidrom - Trnavským a dr. Aloisom Kolískom Hudobnú školu pre Slovensko a Ruppeldt sa stal jej prvým riaditeľom. V roku 1919 zorganizoval a dirigoval prvé predstavenie Smetanovej Predanej nevesty. V roku 1920 zostavil amatérske teleso, predchodcu Slovenskej filharmónie a Družstvo Slovenského národného divadla. Založil Spevácky zbor slovenských učiteľov, ktorý viedol a bol jeho dirigentom. V 1926 spolu s Oskarom Nedbalom viedol hudobné vysielanie bratislavskej odbočky Radiojournalu, v 19371939 bol správcom odbočky a v 1939 riaditeľom Slovenského rozhlasu. 
Prekladal z maďarčiny, nemčiny, poľštiny, ruštiny a najmä španielčiny.
Podľa Miloša Ruppeldta je pomenovaná "Základná umelecká škola Miloša Ruppeldta" v Bratislave.
Majster kat

Majster kat je slovenský film, pozri Majster kat (film)
Majster Kat je slovenská hudobná skupina, pozri Majster Kat (hudobná skupina)
Pugačov (partizánska jednotka)

Partizánska jednotka Pugačov bol jeden z prvých partizánskych oddielov na území Slovenska počas druhej svetovej vojny. Jeho základ tvorila osemčlenná skupina sovietskych utečencov z nacistických zajateckých táborov.
V októbri 1943 si jednotka vybudovala zemľanku v lesoch pri obci Výrava. Do tejto skupiny sa sústredili všetky skupiny utečencov v ich priestore. V januári 1944 utvorili oddiel a vybudovali tábor v lese "Petočová" pri Humennom. Veliteľom oddielu, ktorý mal vo februári 1944 42, v lete 1944 109 príslušníkov, bol A. G. Jemeljanov (Pugačov). Zástupcom veliteľa bol I. I. Kudriavcov.
Ozbrojená činnosť jednotky sa začala v novembri 1943, keď jej príslušníci prepadli v Lupkovskom priesmyku pohraničnú hliadku a ukoristili zbrane. V nasledujúcom období napádali nemecké jednotky pri Obišovciach, Sukove, Strážskom, Brekove, Ruskej Kajni a inde. V máji 1944 bolo niekoľko príslušníkov jednotky vrátane náčelníka štábu a komisára zajatých nacistami. V júni 1944 tragicky zahynul veliteľ jednotky Jemeljanov a velenie prebral Kudriavcov. Krátko pred vypuknutím SNP sa časť oddielu spojila s partizánskym zväzkom Čapajev, časť zostala vo Vihorlatských vrchoch a vstúpila do jednotky Jastrib a neskôr do oddielu Veža.
24. novembra 1944 sa jednotka v rámci zväzku Čapajev prebila cez nemecké pozície v oblasti Habura-Borové a spojila sa s postupujúcimi sovietskymi vojskami.
Priechod

Priechod môže byť:
Kaczyzmus

Kačizmus ("kaczysmus"), po poľsky "kaczyzm" [kačyzm] je termín vytvorený na základe priezvisk poľských politikov, bratov – jednovaječných dvojčiat Jarosława a Lecha Kaczyńských, vedúcich osobností politickej strany PiS. Označenie, ktoré sa považuje za pejoratívne a často za zlomyseľné, rozšírili poľské masovokomunikačné prostriedky. Po prvý raz tento pojem použila poslankyňa Sejmu (dolná komora poľského parlamentu) Joanna Senyszyn (SLD) 5. mája 2005 počas diskusie na tému "Skrátenie volebného obdobia Sejmu".
Tento pojem vyjadruje obavy politických protivníkov PiS a označuje víziu štátu predstavovanú touto politickou stranou. Bratom Kaczyńským ich oponenti vyčítajú prílišný konzervativizmus, netoleranciu, nacionalizmus a poukazujú na ideové väzby na radikálne krídlo poľskej katolíckej cirkvi (prejavilo sa to napríklad v prezidentských voľbách na jeseň 2005, kedy P. Tadeusz Rydzyk so svojím Radiom Maryja podporil Lecha Kaczyńského). Pri tejto príležitosti sa zmieňuje aj o nadmernom koncentrovaní sa na zúčtovanie s minulosťou (tzv. dekomunizácia) a sklony k populizmu).
Pojem kaczyzmus má pripomínať aj fašizmus, pretože PiS vyjadrovala zámer zaviesť trest smrti a Lech Kaczyński ešte ako primátor Varšavy zakázal manifestačný Pochod rovnosti (protest proti diskriminácii a netolerancii, ktorý usporiadali organizácie združujúce homosexuálov). Bezvýznamný nie je ani oznámený zámer PiS zmeniť poľskú ústavu tak, aby sa v Poľsku zaviedol „silný prezidentský model“ vládnutia, ktorý by umožňoval prezidentovi vydávať dekréty, čo niektorí považujú ako tendenciu v smere autokracie. Po vyhraných parlamentných voľbách na jeseň 2005 oproti všeobecným očakávaniam nevytvorili koalíciu s tesne druhou Občianskou platformou, keďže chceli obsadiť všetky takzvané silové rezorty (ministerstvo vnútra, ministerstvo spravodlivosti, tajné služby a novo vytváraný protikorupčný úrad so silnými právomocami, ktorý má okrem iného ošetrovať väzby politikov na komerčnú sféru, čo považujú niektorí oponenti PiS za nástroj boja s politickými odporcami), s čím Občianska platforma nesúhlasila. PiS preto zostavila menšinovú vládu a podporu pri hlasovaní o dôvere vláde našla u Ligy poľských rodín a Sebaobrany.
Nanog

Nanog je transkripčný faktor, homeoproteín, ktorý hrá rozhodujúcu úlohu pri autoobnove nediferecovaných kmeňových buniek embrya.
Jeho expresia vedie k udržaniu vysokej hladiny Oct-4, objavuje sa už vo vnútorných bunkách moruly.
Funkcia

Funkcia môže byť:
Totálna funkcia

Totálna funkcia alebo funkcia môže byť:
Múdrosť

Múdrosť môže byť:
Kultúra zvoncovitých pohárov

Kultúra zvoncovitých pohárov alebo staršie kultúra zvoncových pohárov bola kultúra na mnohých miestach západnej a strednej Európy a Maroka zhruba v rokoch 2900 pred Kr. až 1800/1700 pred Kr. (kalibrované údaje – datovanie sa líši podľa lokality), s jadrom azda okolo 2400 pred Kr. až 1800/1700 pred Kr., teda v eneolite a na začiatku bronzovej doby.
Názvoslovie.
Kultúra je nazvaná podľa keramických pohárov, ktoré pripomínajú tvarom prevrátený zvon. Tieto poháre majú okrem toho nezvyčajne spracovanú hlinu a červeno zafarbený povrch, spravidla s vkolkovanou výzdobou v horizontálnych pásoch.
Výskyt kultúry zvoncových pohárov.
Nachádzame ju konkrétne na (nesúvislých) územiach:
Do tejto kultúry časovo a územne spadá napr. aj Stonehenge a Avebury.
Rozdelenie.
Delí sa na viacero lokálnych skupín, napr.:
Okolo roku (pri konvenčnom datovaní) 2000 pred Kr. táto kultúra okrajovo zasiahla západné Slovensko v podobe skupiny Leitha (Leithaprodersdorf) z Rakúska.
Pôvod a charakteristika.
Vznik kultúry je predmetom častých sporov, možno preto povedať, že je dodnes neistý. Sú aj názory, že do Európy prišla z Maroka (teda z Afriky). Najpravdepodobnejší je azda pôvod na Pyrenejskom polostrove. Je veľa dôvodov domnievať sa, že išlo o osobitné etnikum: podľa antropologických výskumov a nálezov sa nositelia tejto kultúry odlišujú od okolitej domácej populácie – majú krátku, širokú a vysokú lebečnú dutinu s veľkou širokou tvárou, vysokou dolnou čeľusťou, vyššími očnicami a užším, veľmi výrazným nosom. V Poľsku a Nemecku vidno známky miešania tejto populácie s domácou populáciou.
V kontinentálnej Európe sa ľud tejto kultúry venoval predovšetkým poľnohospodárstvu a asi aj vyhľadávaniu medených rúd a ich spracúvaniu. V Anglicku sa venoval poľnohospodárstvu, pastierstvu a ťažbe pazúrika. V strednej Európe je kultúra známa len z pohrebísk (spravidla kostrové), v Maďarsku a na Morave a v Čechách aj zo sídlisk.
Badenská kultúra

Badenská kultúra (staršie názvy: kultúra s kanelovanou keramikou, kultúra so žliabkovanou keramikou, v Maďarsku nazývaná pécelská kultúra, v Poľsku kultúra promienista) bola kultúra v strednej Európe cca 2800 pred Kr. až 2200 pred Kr. podľa staršieho datovania resp. 3600/3500/3400 – 2900/2800 pred Kr. podľa novšieho datovania (tieto dáta platia aj pre Slovensko) v južnom Nemecku, Česku, dolnom Rakúsku, na Slovensku, Maďarsku, južnom Poľsku, Chorvátsku, Srbsku a Macedónsku.
Jej jadro bolo a vznikla na Slovensku (bolerázska skupina) ako zmes domácich (lengyelská kultúra) a balkánsko-anatólskych prvkov.
Pomenovaná je podľa jaskyne Königshöhle v rakúskom Badene.
Charakteristická je pre ňu výzdoba nazývaná kanelúra (plytký žliabok).
Rozlišujú sa rôzne geografické skupiny, napr. v Maďarsku: skupiny Viss, Ózd-Piliny, Uny, Kostolac, v Rakúsku Ossarn a podobne.
Náleziská mimo Slovenska:
Slovensko.
Chronologické delenie: 
V tomto období je opäť po dlhšom čase osídlené takmer celé Slovensko a opäť sa po dlhšom čase (resp. prakticky prvý raz v praveku) na celom Slovensku vyskytuje jedna spoločná kultúra. Dôvodom kultúrneho zjednotenia je pravdepodobne väčšie používanie vozov so záprahmi (dokumentujú to hlinené modely), ktoré zvýšilo mobilitu obyvateľstva.
V období bolerázskej skupiny má keramika má často motív tzv. rybej kosti alebo cikcakovitý ornament a poháriky majú pásikovité uchá čiastočne vybiehajúce nad okraj. Používajú sa vo veľkom medené výrobky, ale aj štiepaná aj brúsená industria. Sídliská sú prevažne výšinné opevnené (Bratislava, Devín) alebo nížinné (Nitriansky Hrádok – Vysoký breh, Žlkovce). Domy boli asi zrubovej konštrukcie. Hroby boli s kostrovým rítom aj žiarovým rítom, ale zachovali sa len ojedinelé hroby, nie pohrebiská. Bežne sa už používali kone a vozy so záprahmi. Bolerázska skupina je na východnom Slovensku slabo zastúpená a vyššie oblasti Slovenska ešte zostávali neosídlené.
V období klasickej bádenskej kultúry je keramika tmavej farby (žliabkovaná alebo leštená), typické sú džbány a poháriky s vysokým uchom a kanelovanou spodnou časťou, ako aj veľké dvojdielne misy. Opäť sa po dlhšej prestávke osídlili aj vyššie položené oblasti Slovenska. Dokonca sa centrá prednostne stavali ako mocné opevnené ekonomické aj mocenské sídla na vyvýšeninách (Nitriansky Hrádok, Včelince, Veľká Lomnica, Dolný Smokovec-Pod lesom, Stránska pri Rimavskej Sobote, Dreveník v Spišskom Podhradí, Plešany, Veľký Šariš, Šarišské Michaľany). Ďalej sa rozšíril chov dobytka a oviec, spracovávanie vlny. Veľkosť kovových výrobkov sa zmenšila, pravdepodobne preto, lebo sa minuli povrchové nerastné ložiská. Na rozvinutú textilnú výrobu poukazujú hlinené prasleny (záťaž na vreteno) a cievky na navíjanie nití. Pochovávalo sa prakticky akýmkoľvek spôsobom. Dokladmi kultu sú ploché štylizované idoly (Šarovce), závesky z hliny v tvare sekier, drobná zoomorfná plastika. Špecifické sú 4 pohrebiská v údolí Slanej (z toho dve na Slovensku Gemer a Včelince, ostatné v Maďarsku), kde popol mŕtvych ukladali do nádob v tvare ľudského tela (tzv. sovích váz), ktoré sa vymykajú z badenskej kultúry a najbližšie paralely majú v Tróji.
Marcelino Sanz de Sautuola

Don Marcelino Sanz de Sautuola (* 1831 – † 2. jún 1888, Santander) - bol španielsky šľachtic, právnik a amatérsky archeológ - prehistorik. 
Objavil na pozemku svojho panstva jaskyňu Altamira, kde sa nachádzalo množstvo prehistorických artefaktov. Za svojho života bol považovaný za podvodníka. Uznanie sa mu dostalo až po smrti, po objavení jaskyne La Mouthe vo Francúzsku.
Tadeusz Rydzyk

P. Tadeusz Rydzyk (* 3. máj 1945, Olkusz) je poľský katolícky kňaz, redemptorista, mediálny podnikateľ, zakladateľ a riaditeľ Radia Maryja. Má prezývku "Otec riaditeľ" ("Ojciec Dyrektor").
Do jeho takzvaného mediálneho impéria patria:
Pentagram

Pentagram (gréc. "Πενταγράμμοσ": s piatimi líniami) je päťramenná hviezda, ktorá vznikne nakreslením uhlopriečok v pravidelnom päťuholníku.
Je taktiež považovaný za magický znak čiernej mágie.
Butrus Butrus-Gálí

Butrus Butrus-Gálí (iný prepis ...Ghálí; * 14. november 1922, Káhira, Egypt - † 16. február 2016, Káhira) bol egyptský diplomat a politik. V rokoch 1992 až 1996 bol šiesty generálny tajomník OSN.
Kariéra.
Narodil sa v kresťanskej koptskej rodine (Butrus je arabský variant mena Peter). Vyštudoval Káhirskú univerzitu v roku 1946, v roku 1949 získal doktorát z medzinárodného práva na Parížskej univerzite a diplom z medzinárodných vzťahov od Parížskeho inštitútu pre politické štúdie. Toho istého roku bol ešte menovaný do pozície profesora medzinárodného práva a medzinárodných vzťahov na Káhirskej univerzite.
Slúžil ako štátny tajomník ministerstva zahraničia OSN od roku 1977 do začiatku roku 1991. Na pár mesiacov sa potom stal zástupcom ministra zahraničia.
V roku 1991 bol menovaný generálnym tajomníkom OSN a 1. januára 1992 do tohto úradu nastúpil. Počas svojho úradu bol kritizovaný za nezvládnutie OSN zasiahnuť v Rwande, počas Rwandskej genocídy, taktiež bol kritizovaný zato, že nedosiahol intervenciu OSN počas občianskej vojny v Angole. V roku 1996, keď mu skončilo prvé funkčné obdobie, navrhli tri africké krajiny rezolúciu, ktorá by mu umožňovala zotrvať v úrade ešte na druhé funkčné obdobie. USA však tento návrh vetovali. Butrus Ghálí sa tak stal prvým a zatiaľ jediným generálnym tajomníkom OSN, ktorý slúžil iba jedno funkčné obdobie. 
V roku 2004 v rozhovore pre egyptskú televíziu nazval Butrus Ghálí USA "totalitným režimom".
Trieda (programovanie)

Trieda je základným stavebným prvkom v objektovo orientovanom programovaní. Logicky spája dve časti, ktoré boli predtým chápané osamote: údaje a operácie nad nimi do jedného celku. Trieda vychádza z pozorovaní reálneho sveta, v ktorom existujú skupiny objektov s určitými vlastnosťami, pričom tieto vlastnosti menia práve tieto objekty.
Trieda je teda balíček, ktorý pozostáva z metadát popisujúcich chovanie triedy vo výpočtovom prostredí. Tieto metadáta predstavujú návod na vytvorenie inštancie – jedného exemplára triedy. Ak použijeme prirovnanie z reálneho sveta, tak trieda predstavuje architektonický plán budovy (popisuje rozmery, tvar, použitý materiál atď) a inštancia je jedna konkrétna budova, postavená podľa tohto plánu.
Tieto popisné metadáta sú len formálnym vyjadrením toho, čo trieda predstavuje (napríklad vo forme zdrojového kódu). Po preložení prekladačom, resp. interpreterom jazyka sa z týchto informácií vytvára údajový typ – popis triedy v rámci výpočtového prostredia. 
Základným prvkom triedy sú údaje, s ktorými pracuje – niekedy sa označujú ako stavové údaje, pretože jednoznačne určujú stav objektu v každom čase jeho existencie. Druhým prvkom sú operácie nad týmito údajmi, ktoré definujú možné operácie nad objektom a predstavujú rozhranie s prostredím.
Štruktúra.
Každý element triedy (údaje aj metódy) musí mať definovaný modifikátor prístupu, ktorý určuje, kto má k danému elementu povolený prístup, pričom platí, že každá trieda má prístup ku všetkým vlastným elementom. Základné modifikátory sú:
V ďalšom texte budeme pre označenie prístupu používať UML notáciu uvedenú v tabuľke. Napríklad pre protected premennú typu int môžeme zapísať nasledovným spôsobom:
 # x : int
Po vytvorení údajového typu prekladač definuje ešte špeciálnu premennú, ktorá reprezentuje identitu objektu. Táto premenná býva označovaná ako this, self a podobne a obsahuje referenciu alebo ukazovateľ na samého seba. Táto premenná je vždy definovaná ako private.
Jednoduchým príkladom je trieda lampa. Lampu v závislosti na kontexte môžeme modelovať napríklad ako triedu, ktorá má jednu stavovú premennú (_IsTurnedOn), ktorá určuje, či je lampa zapnutá, alebo nie. Pretože trieda potrebuje aj rozhranie, pomocou ktorého s ním bude okolité prostredie komunikovať, definujme operácie zapnutia (TurnOn) a vypnutia (TurnOff). Okrem toho je vhodné mať možnosť zistiť, v akom je lampa stave – tento stav vieme zistiť pomocou operácie isTurnedOn.
Dedičnosť.
Objektovo orientované programovanie umožňuje mechanizmus dedičnosti tzn. modelovanie hierarchií na základe podobnosti vlastností rovnako, ako v reálnom svete. Táto vlastnosť je modelovaná hierachickými vzťahmi medzi triedami.
Ska-pra šupina

Ska-pra šupina je bratislavská hudobná skupina, žánrovo najbližšie k ska. 
Patrí medzi typické festivalové kapely, ktorých hlavným cieľom je zabaviť publikum svižnou, chytľavou tanečnou hudbou a vtipnými textami. 
História skupiny.
Ska-pra šupina začínala ako typická KVG kapela.Zakladatelia Skaprošky-Vladimír-spev a Norík-basa zakladajú združenie okolo roku 1993 pod názvom 4 NON NORETY.Až v roku 1994 po príchode Hula ,"Č"yčyho a Saši dostáva kapela názov SKA PRA ŠUPINA /vysvetlenie názvu- kedy na skúške zoskupenia jeden z načúvajúch priateľov,BESY-(CANDY CORE-hudobná skupina) - držiac v ruke priesvitné plektrum-trsátko, prehlásil: „Ale veď to je taká z kapra šupina!/
Vývoj kapely bol pozvoľný a nenáhlivý, vzhľadom na to, že spoločné muzicírovanie bolo pre členov zoskupenia skôr koníčkom, než cestou k masovej publicite. V duchu filozofie "Kopírovanie zachraňuje hudbu" 
V danom období v kapele vzniká teória konečného fiaska. Jej ústrednou myšlienkou je hraničná udalosť, v tomto prípade fiasko, po ktorej kapela už nebude hrávať.Došlo k tomu v roku 2005. Podľa vlastných slov: 
V súčasnosti sa skupina zaoberá koncertovaním.
Použité zdroje.
Facebook. Facebook
Jesse McCartney

Jesse A. McCartney (* 9. apríl 1987, Ardsley, štát New York, USA) je americký spevák a herec. 
Preslávil sa ako člen chlapčenskej skupiny Dream Street (r. 2000), potom z nej odišiel a dal sa na sólovú dráhu, zúčastnil sa na nakrúcaní amerického seriálu Summerland, kde stvárnil nádejného surfistu. Už ako desaťročný hral v muzikáli. 
Ako 19-ročný nahral svoj prvý album "Beautiful Soul". Rovnomenný singel z tohto albumu boduje v Európe, zatiaľ čo v Amerike je to „Becouse you live“. Najnovší album "Right Where You Want Me", vyšiel koncom roka 2006.
Samuel Morse

Samuel Finley Breese Morse (* 27. apríl 1791, Charlestown, Massachusetts, USA – † 2. apríl 1872, New York) bol americký vynálezca morzeovky a maliar portrétov a historických scén.
V mladosti sa venoval umeniu a stal sa študentom známeho amerického maliara Washingtona Allstona. Počas štúdia na Yale University sa zúčastnil prednášok o elektrine od Benjamina Sillimana a Jeremiaha Daya. Zo začiatku si peniaze zarábal maľovaním portrétov. V roku 1810 absolvoval Univerzitu v Yale a o rok neskôr sprevádzal Allstona do Európy.
V roku 1839 publikoval Morse z Paríža prvý americký opis dagerotypu (jeden z prvých typov fotografie) od Louisa Daguerra. V šesťdesiatych rokoch 19. storočia sa stal známym zástancom amerického otrokárskeho systému.
Fear of the Dark

Fear of the Dark je deviaty štúdiový album britskej heavy metalovej skupiny Iron Maiden. Autorom obalu albumu je výtvarník Melvyn Grant.
Single.
vydané: 13. apríl 1992
vydané: 29. jún 1985
vydané: neupresnené 1992
Seth Ward

Seth Ward (* 1617 – † 6. január 1689) bol anglický matematik, astronóm a biskup.
Životopis.
Vzdelával sa v Sidney Sussex College, kde absolvoval v roku 1640. V roku 1649 sa stal profesorom na Oxford University a preslávil sa svojou teóriou o pohybe planét. Angažoval sa v diskusii s Thomasom Hobbesom.
Bol jedným zo zakladajúcich členov Royal Society. V roku 1659 bol menovaný prezidentom Trinity College v Oxforde, ale odstúpil už v roku 1660. 1661 sa stal dekanom v Exeterské katedrále a o rok neskôr bol vysvätený za biskupa. V období 1667 až 1689 pôsobil ako biskup v Salisbury.
Anomália (astronómia)

Anomália je uhol, pomocou ktorého sa v astronómii určuje poloha kozmického telesa na dráhe okolo centrálneho telesa, napr. pri pohybe telesa slnečnej sústavy okolo Slnka, pri pohybe jednej zložky dvojhviezdy okolo druhej. Pravá anomália v je (pre dráhy okolo Slnka) uhol pri Slnku (S) medzi priamkou apsíd a sprievodičom planéty, meraný od perihélia π K polohe telesa G na dráhe. Pravá anomália sa mení nerovnomerne v súlade s 2. Keplerovým zákonom. Stredná anomália M je uhol pri Slnku, meraný od perihélia π po myslené teleso Q, ktoré sa pohybuje po kruhovej dráhe okolo Slnka rovnomerne, s rovnakou obežnou dobou ako teleso G, s ktorou prechádza súčasne cez perihélium a afélium. Keď P je obežná doba telesa okolo Slnka, strednú anomáliu možno vyjadriť ako
formula_1,
kde t je doba od prechodu perihéliom. 
Excentrická anomália E je uhol medzi priamkou apsíd a spojnicou medzi fiktívnym telesom G' a stredom kružnice C, po ktorej sa teleso G' pohybuje nerovnomernou rýchlosťou. Bod G' na kružnici je jej priesečník s kolmicou na priamku apsíd prechádzajúcu telesom G. Excentrická anomália má iba geometrický význam a slúži na vyjadrenie vzťahu medzi pravou anomáliou a strednou anomáliou. Vzťah medzi strednou anomáliou a excentrickou anomáliou vyjadruje Keplerova rovnica a medzi pravou a excentrickou anomáliou vzťah
formula_2,
kde e je excentricita danej dráhy.
ANS 1

ANS 1 (z hol. "Astronomische Nederlandse Satelliet") je holandská astronomická družica určená na registráciu ultrafialového žiarenia hviezd do 10. magnitúdy 5-kanálovým fotometrom, pripojeným k 23 cm ďalekohľadu, a rtg žiarenia. Štartovala 30. augusta 1974 na dráhu s perigeom 258 km, apogeom 1 173 km, sklonom 98° a obežnou dobou 99,18 min. Orientácia bola zabezpečená s presnosťou 1 ". Hmotnosť je 135 kg.
Ant

Ant môže byť:
Piece of Mind

Piece of Mind je štvrtý štúdiový album britskej heavy metalovej skupiny Iron Maiden. Autorom obalu singlov a albumu je výtvarník Derek Riggs. Na tomto albume sa objavuje nový bubenník kapely - Nicko McBrain.
Single.
vydané: 11. apríl 1983
Umiestnenie v rebríčkoch: #11 
vydané: 20. jún 1983
Umiestnenie v rebríčkoch: #12 
Zaujímavosti.
Lord Alfred Tennyson, „To Tame A Land“ - Frank Herbert)
Poľania (Poľsko)

Poľania boli kmeň usadený na území stredozápadného Poľska, ktorý sa považuje za kmeň západoslovanský. Dá sa predpokladať spoločný pôvod oboch poľanských kmeňov (pozri Poľania (východní Slovania)). V písomných prameňoch sa objavujú od konca 10. storočia. Boli asi identickí s kmeňmi uvádzanými Geografom Bavorským ako Lendizi a Glopeani. Hlavným centrom kmeňa bolo hradisko Hniezdno (Gniezno). Západoslovanskí Poľania sa podieľali na etnogenéze neskoršieho poľského národa.
Poľania

Poľania môže byť:
Environmentálny determinizmus

Environmentálny determinizmus je presvedčenie, že kultúru určuje fyzické prostredie, a nie sociálne podmienky. Ak je fyzické prostredie zredukované len na podnebie nazýva sa aj klimatický determinizmus, ktorý v extrémnej podobe hovorí, že vyspelosť štátu je priamo úmerná jeho vzdialenosti od rovníka. 
Podľa zástancov tohto názoru sú ľudia definovaní výlučne modelom stimul-odozva a nikdy sa od neho neodchyľujú.
Hlavným argumentom sú aspekty fyzickej geografie, hlavne podnebie, ktoré ovplyvňuje psychické rozpoloženie ľudí, a tým aj kultúru spoločnosti. Napr. tropická klíma vedie k lenivosti, promiskuite, zatiaľ čo veľká variabilita počasia stredných zemepisných šírok vedie k viac pracovitým etnikám.
V minulosti grécky geograf Strabón napísal, že podnebie ovplyvňuje psychiku rôzných rás.
Hlavný neskorší zástancovia sú: Carl Ritter, Ellen Churchill Semple, Ellsworth Huntington, Thomas Griffith Taylor a Jared Diamond
Severania

Severania môžu byť:
Fulminát ortutnatý

Fulminát ortutnatý, triviálne traskavá ortuť, patrí do skupiny stabilných, ale citlivých traskavín. Má formu sivého alebo bieleho jemne kryštalického prášku.
Výroba.
Spôsob prípravy bol popísaný už v alchymistických spisoch. Pripravuje sa veľmi jednoducho, pôsobením alkoholu na roztok dusičnanu ortuťnatého v kyseline dusičnej.
Použitie.
Ako traskavina sa používa v primárnej časti rozbušiek. V minulosti ako jediná náplň alebo v zmesi s chlorečnanom draselným (KClO3) a sulfidom antimonitým (Sb2S3); v súčasnosti v čistej podobe ako primárna zmes medených rozbušiek alebo v zmesi s azidom olovnatým a azidom strieborným (astrylová zmes). Svojho času sa dokonca traskavá ortuť flegmatizovaná vazelínou a olejovitými látkami používala na prípravu fulminátových bleskovíc.
Výhody a nevýhody.
Výhody.
Vyniká vysokou citlivosťou k plameňu, za týmto účelom sa pridáva do zmesí pre zvýšenie zápalnosti.
Citlivosť k nárazu traskavej ortuti je v porovnaní s inými používanými traskavinami o málo vyššia.
Žiadaná vlastnosť je vysoká citlivosť k treniu a jednoduchá zápalnosť.
Dôležitá je jej vysoká chemická stabilita, mnohonásobne prevyšujúca stabilitu organických peroxidov, acetylidov, väčšiny perchlorátov a diazozlúčenín.
Nevýhody.
Pri lisovaní vysokým tlakom sa ľahko prelisuje, čo je veľmi nežiaduca vlastnosť. Prelisovaná traskavá ortuť v rozbuške zásahom plameňa nedetonuje, ale iba vyhorí. Táto vlastnosť viedla v minulosti k zlyhaniu vyrobených rozbušiek, vyriešilo sa to až presnou kontrolou lisovacieho tlaku pri ich plnení.
Nevýhodou je slabší detonačný účinok. V porovnaní s ostatnými traskavinami je k iniciácii trhavín potreba priemerne 5 – 10 krát väčšie množstvo, čo sa značne predražuje.
Morový stĺp

Morový stĺp môže byť:
Mariánsky stĺp

Mariánsky stĺp môže byť: